ฮั่งเส็งปิดดิ่งลง 375.75 จุด เหตุวิตกศก.จีน-หวั่นเฟดขึ้นดบ.
ฮั่งเส็งปิดดิ่งลง 375.75 จุด เหตุวิตกศก.จีน-หวั่นเฟดขึ้นดบ.
13 ต.ค. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งร่วงลง 375.75 จุด หรือ 1.61% ที่ระดับ 23,031.30 จุด เนื่องจากนักลงทุนยังคงกังวลว่าธนาคารกลางสหรัฐ (เฟด) จะปรับขึ้นอัตราดอกเบี้ยภายในสิ้นปีนี้ ขณะเดียวกันก็วิตกเกี่ยวกับยอดส่งออกจีนที่ซบเซา
ธนาคารกลางสหรัฐ (เฟด) เปิดเผยรายงานการประชุมเดือนก.ย. ซึ่งระบุว่า กรรมการเฟดบางส่วนมองว่าการชะลอปรับขึ้นอัตราดอกเบี้ยออกไปเป็นเวลานานเกินไป จะส่งผลให้เศรษฐกิจสหรัฐเข้าสู่ภาวะถดถอย อย่างไรก็ดี ในการประชุมครั้งนี้ กรรมการส่วนใหญ่มีมติให้ชะลอการปรับขึ้นอัตราดอกเบี้ยออกไป
ด้านสำนักงานศุลกากรจีนรายงานในวันนี้ว่า ยอดส่งออกเดือนก.ย.ร่วงลง 5.6% เทียบรายปี ขณะที่ยอดนำเข้าเพิ่มขึ้น 2.2%